Cuneiform Tablet Kt 92/k 330 (AKT 11a 23)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na šu-IŠTAR qí-bi-ma um-ma a-lá-ḫu-um-ma a-šu-mì lu-qú-tim ša šé-ep lá-qé-ep ša É a-šùr-DU₁₀ i-ba-ší-ú-ni 2 me-at 12 TÚG.ḪI.A ù 9 ANŠE.ḪI.A ṣa-lá-mu ša ta-áš-pu-ra-ni um-ma a-ta-ma lu-qú-tám ší-a-tí a-ta ri-id-am a ma-lá té-er-tí-kà e-pá-áš ANŠE.ḪI.A a-mu-ur-ma da-ni-iš-ma SIG₅ TÚG.ḪI-tí a-dí-ni lá im-nu-ú-nim šu-ḫu-bur a-na ḫa-ḫi-im e-lá-am qá-bi-i e-li-am-ma TÚG.ḪI.A-tí i-ma-nu-am-ma ù TÚG.ḪI.A SIG₅-tim tár-dí-ú-tim qá-áb-li-ú-tim ù ša qá-tim a-bi-ar-ma ù na-ru-qá-tim ut-ḫi-ri a-ša-kà-an e-li-tám ša TÚG.ḪI-tí a-na ša-pár-tim a-na ana-áb-ri-tí ANŠE.ḪI.A {d}UTU-tap-pá-i ša lá-qé-pí-im i-dí-ma 10 GÍN KÙ.BABBAR 1 ma-na 14 GÍN URUDU SIG₅ ù 8 GÍN AN.NA ni-iš-qúl-ma nu-šé-ṣí-am a-šu-mì ḫa-ra-ni-a té-er-ta-kà li-li-kam-ma úz-ni pè-tí